Nicușor Dan o ridiculizează pe Gabriela Firea. Edilul Capitalei se teme de un singur adversar
- Cristian Raducanu
- 12 martie 2024, 19:29
Nicușor Dan a declarat că, în lupta pentru Primăria Capitalei are un singur adversar și anume: PSD, indiferent de numele pe care social-democrații îl vor propune pentru PMB. Actualul edil al Capitalei și-a continuat atacul la adresa fostului primar, Gabriela Firea.
În scenariul în care senatoarea de Ilfov ar candida din postura de independent nu ar avea nicio șansă să câștige alegerie, mai spune Nicușor Dan. De asemenea, Dan a evidențiat faptul că precursoarea lui în fotoliul de edil general, Gabriela Firea, a fost un primar slab. Un primar care mai degrabă s-a preocupat de "petreceri cu iepurași".
Nicușor Dan o ridiculizează pe Gabriela Firea
Datele unui sondaj efectuat la comanda Primarului General, indică faptul că Nicușor Dan are beneficiază de sprijinul bucureștenilor într-o proporție de 39%, în creștere cu 3% față de ultimul sondaj CURS. În privința adversarilor, cel mai de temut opozant politic al lui Nicușor Dan este Cristian Popescu Piedone, care, beneficiază de o cotă de încredere de puțin peste 40%. Partidul Social Democrat are o intenție de vot de 30%.
"Toată povestea asta asta hai sa dăm Bucureștiul la schimb cu altceva numai interes public nu este. Nu știu intenția partidelor, dar este important să subliniez că am o cotă de încredere semnificativă, de 39%, conform sondajului menționat. PSD-ul are o intenție de vot de 30% în București.
Dat fiind că alegerile sunt într-un singur tur, competiția va fi între mine și candidatul PSD, oricare ar fi acela(...). Cu aproximativ 10 zile în urmă, am văzut un sondaj în care era inclusă posibilitatea candidaturii Gabrielei Firea. Scenariul prezentat era în cazul în care alianța avea un alt candidat, Sebastian Burduja", a declarat Nicușor Dan.
Sprijinit de majoritatea bucureștenilor
Edilul Capitalei a precizat că sondajele îl cotează ca find este cel mai bine poziționat candidat de pe dreapta politică. Ce-i drept, Stelian Bujduveanu, posibiliul candidat al liberalilor are o cotă de încredere de mult sub cea a actualului primar general. Prin urmare, lupta pentru fotoliul de primar se va da între Nicușor Dan și Partidul Social Democrat.
"Este important să înțelegem că aceste cifre reflectă contextul electoral actual. Avem un partid cu un bazin mare - PSD, eu sunt un candidat de dreapta si asta va fi lupta. Contează mai puțin cine va fi candidatul susținut de PSD.
Asta e bătaia: între dreapta și PSD. Pentru că e într-un singur tur și eu sunt primar în funcție și am intenția asta de vot, eu sunt cel mai bine clasat pe partea dreapta", a afirmat Nicușor Dan, într-o intervenție telefonică în direct, la B1 tv.
Nicușor Dan are o cotă de încredere de peste 35%
În ceea ce o privește pe Gabriela Firea, "candidatul deocamdată al PSD-ului", Nicușor Dan a explicat că senatoarea de Ilfov reprezintă un adversar politic de temut doar în cazul în care beneficiază de sprijinul social-democraților. Nu în ultimul rând, actualul edil al Capitalei a mai spus că Firea a fost un primar slab. Iar acest lucru s-a văzut prin falimentul companiei de termoficare.
"PSD a avut 12 ani de mandat. Cu toate acestea, am realizat mai multe lucruri în termen de 3 ani decât PSD-ul în 12 ani. Acesta este punctul de diferențiere pe care îl promovăm. Firea, așa cum am menționat anterior, a fost un primar slab.
A adus compania de termoficare în faliment. Așa cum chiar ea a spus la final de mandat, că Primăria este în faliment. Nu a început niciun proiect major, a ținut-o numai în petreceri, cu iepurași. Deși are notorietate și intenție de vot, există un bazin de oameni ai PSD-ului și orice candidat PSD este un contracandidat cu care trebuie să ne confruntăm.
Invităm pe toată lumea să se informeze și să compare ce am realizat noi în 3 ani cu ce a realizat PSD-ul în 12 ani. Aceasta ar trebui să fie măsura pe care o folosim pentru evaluarea candidaților", potrivit B1 TV.